ร่างขอบเขตของงาน 
(Terms of Reference :  TOR)

โครงการปรับปรุงผิวจราจรถนนเลียบคลองชลประทาน จากหมู่ที่ ๙
ตำบลบ้านใหม่ - หมู่ที่ ๕-๓   ตำบลแดนสงวน   อำเภอระโนด   จังหวัดสงขลา
๑.ความเป็นมาของโครงการ
ตามแผนปฏิบัติราชการประจำปีของจังหวัดสงขลา พ.ศ.๒๕๕๕  เพื่อเชื่อมโยงการท่องเที่ยวตามโครงการ”ระโนดมรดกลุ่มน้ำทะเลสาบสงขลา”  เป็นเส้นทางเศรษฐกิจที่ราษฎรใช้ในการขนส่งผลิตผลทางการเกษตร  จึงจำเป็นต้องพัฒนาเพื่อประชาชนในพื้นที่และพื้นที่ใกล้เคียง ได้สัญจร ขนส่งสินค้าทางการเกษตรและประกอบกิจการอื่น ๆ ได้สะดวกรวดเร็วและมีประสิทธิภาพมากขึ้น
๒.วัตถุประสงค์ของโครงการ
โครงการปรับปรุงผิวจราจรถนนเลียบคลองชลประทาน  จากหมู่ที่ ๙  ต.บ้านใหม่ – หมู่ที่ ๕ – ๓ ต.แดนสงวน อำเภอระโนด  จังหวัดสงขลา   มีวัตถุประสงค์ ดังนี้
๒.๑ ประชาชน ใช้ในการสัญจรไปมา เพื่อความสะดวกปลอดภัยและรวดเร็วในการสัญจร การท่องเที่ยว และขนส่งทางการเกษตรยิ่งขึ้น

๒.๒ เพื่อส่งเสริมการค้า การลงทุนของภาคธุรกิจและภาคเอกชน และให้ประชาชนบริเวณสองข้างทางและในพื้นที่ใกล้เคียงมีคุณภาพชีวิตดียิ่งขึ้น

๒.๓ เพื่อแก้ไขปัญหาความเดือดร้อนและตอบสนองความต้องการของประชาชน 
๓.คุณสมบัติของผู้เสนอราคา

เพื่อให้การดำเนินการเป็นไปตามวัตถุประสงค์  จึงกำหนดคุณสมบัติผู้เสนอราคาดังต่อไปนี้

๓.๑  เป็นผู้เสนอราคาต้องเป็นผู้อาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์

๓.๒  ผู้เสนอราคาต้องไม่เป็นผู้ที่ถูกระบุชื่อไว้ในบัญชีผู้ทิ้งงานของทางราชการและได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๓.๓  ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

๓.๔  ผู้เสนอราคาต้องไม่เป็นผู้ได้รับเอกสิทธิ์หรือคุ้มกัน ซึ่งอาจปฎิเสธไม่ยอมขึ้นศาลไทย เว้นแต่รัฐบาลของผู้เสนอราคาไม่มีคำสั่งให้สละสิทธิ์และความคุ้มกันเช่นว่านั้น

๓.๕  ผู้เสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วย
วิธีการทางอิเล็กทรอนิกส์  มีผลงานก่อสร้าง ไม่น้อยกว่า ๓,๖๐๐,๐๐๐.-บาท(สามล้านหกแสนบาทถ้วน)  และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหาร
ราชการส่วนท้องถิ่นรัฐวิสาหกิจ หรือหน่วยงานเอกชนที่จังหวัดเชื่อถือ และเป็นสัญญาที่ก่อสร้างแล้วเสร็จบริบูรณ์ภายในระยะเวลาไม่เกิน ๓  ปี
-  ๒  -
๔.  แบบรูปรายการ หรือคุณลักษณะเฉพาะ
              โครงการปรับปรุงผิวจราจรถนนเลียบคลองชลประทาน จากหมู่ที่  ๙ ตำบลบ้านใหม่ - หมู่ที่ ๑ ตำบลแดนสงวน อำเภอระโนด จังหวัดสงขลา เป็นถนนลาดยางแอลฟัลท์ติกคอนกรีต  ยาวประมาณ ๓,๐๐๐ เมตร กว้าง ๘ เมตร  พื้นที่ดำเนินการประมาณ  ๒๔,๐๐๐ ตร.ม. ตามแบบแปลนที่อำเภอกำหนด
๕  ระยะเวลาดำเนินการ


ภายในระยะเวลาก่อสร้าง ไม่เกิน ๖๐ วัน นับจากวันลงนามในสัญญาจ้าง
๖.  ระยะเวลาส่งมอบงานหรืองวดงาน


ส่งมอบงาน ๒ งวด    ไม่เกิน ๖๐ วัน นับจากวันลงนามในสัญญาจ้าง
                     งวดที่ ๑ ปรับปรุงขุดรื้อผิวทางแล้วบดทับและลงหินคลุกพื้นทาง บดอัดแน่นไม่น้อยกว่า ๙๕% Modified  Proctor  Density  ทำ Prime Coat พื้นทาง ๑๒,๖๐๐ เมตร และทำผิวทาง ASPHALTIC  CONCRETE หนา ๐.๐๓ เมตร จำนวน ๑๒,๖๐๐ ตารางเมตร  แล้วเสร็จภายใน  ๓๐  วัน
                    งวดสุดท้าย  ทำ Prime Coat  พื้นทาง ๑๑,๔๐๐ เมตร และทำผิวทาง ASPHALTIC  CONCRETE หนา ๐.๐๓ เมตร จำนวน ๑๒,๖๐๐ ตารางเมตร งานตีเส้นจราจรแล้วเสร็จทั้งหมด ติดตั้งหลัดแนวโค้ง คสล. และติดตั้งสัญญาณไฟกระพริบ จำนวน ๒ ชุด และปรับเกลี่ยแต่งพื้นที่ให้เรียบร้อยทั้งหมด แล้วเสร็จภายใน ๓๐ วัน 
๗.  วงเงินในการจัดหา


เงินงบประมาณโครงการ      ๗,๒๐๐,๐๐๐.-       บาท


เงินราคากลางโครงการ        ๗,๒๐๐,๐๐๐.-       บาท
๘.  สถานที่ติดต่อเพื่อขอทราบข้อมูลเพิ่มเติม และส่งข้อเสนอแนะวิจารณ์ หรือแสดงความคิดเห็น


ประชาชนผู้สนใจ  สามารถวิจารณ์เสนอข้อคิดเห็น หรือข้อเสนอแนะเกี่ยวกับร่างขอบเขตของงานนี้เป็นลายลักษณ์อักษร โดยไปรษณีย์ตอบรับด่วนพิเศษ (EMS) ส่งไปที่ ที่ทำการปกครองอำเภอระโนด ตำบลระโนดอำเภอระโนด จังหวัดสงขลา ๙๐๑๔๐  โทรศัพท์ ๐-๗๔๓๙-๓๐๔๒  หมายเลขโทรสาร ๐-๗๔๓๙-๓๐๔๒ หรือเว็บไซด์ของที่ทำการปกครองอำเภอระโนด www.ranot-sk.go.th, www.songkhladopa.go.th โดยเปิดเผยตัว พร้อมระบุชื่อ ที่อยู่ หมายเลขโทรศัพท์ ที่สามารถติดต่อได้

ลงชื่อ                                            ประธานกรรมการ
 (นางพิณทิพย์  แทนบุญ)
                                                              ลงชื่อ    


                     กรรมการ
  (นายสมนึก  คชตุ้ง)
                                                              ลงชื่อ                                              กรรมการ
 (นายเขมราฐ  บุญประดิษฐ์)
                                                              ลงชื่อ                                              กรรมการ
                                                                                                    (นายพงษ์ทิพย์  ช่วยแท่น)
